Hou Geloftedag in stand | Die Vryburger
Hou Geloftedag in stand
April 30, 2013 - Menings - 5 comments
Die Hoofsekretaris van die HNP, mnr. Louis van der Schyff, het in n verklaring gese die afskaffing van Geloftedag is n verdere aanslag op die volk.
Die verklaring is uitgereik nadat die kommunistiese regeerders van die land besluit het om van die vakansiedae te verminder aangesien Suid-Afrika 12 openbare vakansiedae het teenoor ander Westerse lande wat meestal agt sulke dae het.
De volledige verklaring lui soos volg:
Die aanbeveling deur die Kommissie vir die Bevordering en Beskerming van die Regte van Kultuur-, Godsdiens en Taalgemeenskappe dat Geloftedag afgeskaf moet word, is net nog 'n aanslag teen die instellings en gebruike van die Afrikanervolk.
Daarby beveel dié kommissie aan dat ook Tweede Kersdag en Paasmaandag as vakansiedae geskrap moet word. Alhoewel dié twee dae nie in wese Christelike dae is nie, is dit tog nog altyd aan die twee belangrikste Christendae, Christus se opstanding en Christus se geboorte gekoppel.
Geloftedag is geskiedkundig die belangrikste dag vir die Afrikanervolk, maar dit is ook 'n dag wat soos 'n Sabbat aan God gewy moet word omdat op dié dag in 1838 die Afikanervolk 'n bindende Gelofte aan die "heilige God van hemel en aarde gemaak het… dat as Hy die vyand ons hand sal gee… ons elke dag dié dag soos 'n Sabbat sal deurbring".
Met sy bewindsoorname het die ANC Geloftedag verander na Versoeningsdag. Dit was toe reeds 'n aanslag teen die Afrikaner en die christelike inslag van Geloftedag. Die ANC het misluk om Afrikaners hulle rug op die Gelofte te laat draai. Die gepoogde versoening het by die opregte Afrikaner geen inslag gevind nie, maar dié Afrikaners het voortgegaan om Geloftedag te herdenk. Inteendeel. Die bywoning van Geloftefeeste groei jaarliks.
Die HNP sal, ongeag die besluit van die regime, voortgaan om Geloftedag te herdenk en landwyd Geloftefeeste vir die Afrikanervolk reël. Ons roep die volk op om te volhard om die Gelofte gestand te doen, en Geloftedag te herdenk soos ons voorvaders op 16 Desember 1838 in geloof beloof het om te doen.
Louis van der Schyff
5 thoughts on "Hou Geloftedag in stand"
Sheugnet May 1, 2013 at 8:49 am
"Op jou roep seg ons nooit nee nie,
Seg ons altyd, altyd ja:
Om te lewe, om te sterwe ja, ons kom, Suid-Afrika!"
Ansie de Klerk May 2, 2013 at 6:00 pm
Daar is niks wat ons keer om ons besighede op 16 Desember te sluit en Geloftedag na te kom nie. As die Indiers vrydae 12 uur kan toemaak om te bid kan ons seker maar 1 dag by ons belofte hou. Ons het klaar ons Sondae in werksdae omskep om in party besighede 'n bestaan te maak, ek voel regtig ons kan nog steeds Geloftedag hou. As jy dan vir iemand werk wat nie daardie dag as belangrik beskou nie sorg dat jy 'n dag se verlof oor het om dan te vat sodat jy dan nogsteeds jou Gelofte kan onthou en nog belangriker – jou kinders kan leer van ons Gelofte.
Paul Botha December 15, 2013 at 3:18 pm
Jy is so reg Ansie kan ons nie maar die dag as Sondag hou soos in die gelofte belowe nie
Sonder die famfare in nederige erkentlikheid teenoor HOM wat op die dag Lig oor duisternis laat seefier het . Sodat ons ook ons Deur God opgelegde roeping om Sy lig aan hulle wat nog in die duisternis wandel te kan bring
jas stegmann December 16, 2013 at 10:25 am
Dis glad nie vreemd dat die Trekkers hulle met die ou verbondsvolk Israel vereenselweig het nie, het ds. Furstenberg van die Hervormde gemeente in Richardsbaai verklaar.
Hy het die geskiedenisvertelling ná die Geloftediens wat in Richardsbaai, wat vaoggend gelei is deur ds. Hermann Erasmus van die APK, waargeneem en verwys na die baie soortgelyke omstandighede waarin die Trekkers hulle in die noorde van die land gevestig het ná hul uittog uit die Oos-Kaaplandse grensgebied.
In ds. Furstenberg se verhaling het hy die aandag ook gevestig op die verwaarlosing van die Gelofte deur die deelnemers aan die Slag van Bloedrivier self, en hoedat Paul Kruger die verlies van die nasate van die Trekkers se vryheid, gewyt het aan dié verwaarlosing.
In sy vertelling het hy aandag gegee aan die herlewing van die Gelofte in eers 1862 en hoe eerw. Erasmus Smit, wat toe in Pietrrmaritzburg gewoon het, gehelp het om gestalte aan die herlewing te gee.
Ds. Erasmus het uit Rigters oor die verlossing van die ou verbondsvolk Israel deur middel van Gideon gepreek.
DuP du Plessis December 16, 2013 at 9:03 pm
Hartlike dank aan elke opregte Geloftevolksgenoot wat vandag gehoor gegee het aan die opdrag wat die Heilige Gees julle harte opgelê het, om ons Vader se groot dade aan ons volk se voorsate te gedenk, en Sy Naam daarvoor groot te maak.
Nadat ek die afgelope omtrent agt jaar geleenhede by Majuba, Jopie Fourie, Klein Fontein, Bothas pas en ander bygewoon het, was ek aangenaam verras toe ons vanoggend douvoordag weer op Paardekraal aankom. Die vroeë oggenddiens was gelei deur Ds. Wimpie Burger van APK Krugersdorp-wes. Die Feesboodskap was gelewer deur Ben Geldenhuys, President van die Verkennerbeweging en die Geloftediens gelei deur Ds. JM van Tonder van die Gereformeerde Kerk Krugersdorp. Elkeen van die genoemde sprekers se boodskappe het na my mening die ware betekenis van die dag uitgedra en die eer aan ons Vader gegee vir ons volk se oorlewing in die land wat Hy aan ons as volk gegee het. My dank ook aan die sprekers dat die kanker van die party-politiek nêrens in een van die boodskappe na vore gekom het nie. Ek is so dankbaar dat ons volk van daardie strop om die nek kon ontslae raak.